**Ministru kabineta noteikumu projekta Grozījumi Ministru kabineta 2014. gada 26.augusta** **noteikumos Nr. 513  “Latvijas Būvniecības padomes izveidošanas un darbības kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta 2014. gada 26.augusta noteikumos Nr. 513 “Latvijas Būvniecības padomes izveidošanas un darbības kārtība” izdarīt grozījumus, nosakot, ka Latvijas Būvniecības padomes (turpmāk – Padomes) sastāva izmaiņas veic reizi trijos gados, organizējot biedrību un nodibinājumu vēlēšanas. Nosacījumus attiecina uz biedrībām vai nodibinājums, kuru statūtos ir noteikts darbības mērķis būvniecības vai ar būvniecību saistīto profesionālo pakalpojumu attīstība vai labas pārvaldības, patērētāju tiesības un ētikas normu ievērošana, kurām nebūs katru gadu jādeleģē savs pārstāvis, tā mazinot administratīvo slogu un nodrošinot Padomes darbības nepārtrauktību ilgākā laika periodā. Noteikumiem jāstājas spēkā ne vēlāk, kā līdz 2018.gada 1.oktobrim. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Būvniecības likuma 5.panta pirmās daļas 8.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā līdzšinējo Ekonomikas ministrijas sadarbību ar būvniecību nevalstiskajām organizācijām un profesionālām organizācijām, kā arī, lai nodrošinātu konstruktīvu darbu Latvijas būvniecības padomē, noteikumu projektā paredzēts, ka Padomes sastāvu veido ne mazāk kā sešas un ne vairāk kā 15 nevalstiskās organizācijas un profesionālās organizācijas, kuras darbojas saskaņā ar Biedrību un nodibinājumu likumu. Uz vietu Padomes sastāvā var kandidēt biedrība vai nodibinājums, kuru statūtos ir noteikts darbības mērķis būvniecības vai ar būvniecību saistīto profesionālo pakalpojumu attīstība vai labas pārvaldības, patērētāju tiesības un ētikas normu ievērošana. Padomes sastāva izmaiņas veic reizi gadā, organizējot biedrību un nodibinājumu vēlēšanas. Viena gads ir pārāk īss laiks, lai Padome varētu sasniegt izvirzītos mērķus un padarīt uzsāktos darbus. 2016.gadā tika parakstīts atbildīgo ministru kabineta locekļu un būvniecības nozares pārstāvju sadarbības Memorands un noteikti prioritārie uzdevumi 2016.-2018.gadam. 2017.gadā, Padome atbalstīja Būvniecības vidēja termiņa stratēģija 2017.-2024.gadam**.** Kā galvenie mērķi ir izvirzīti: būvniecības nozares apgrozījums pieaug, produktivitātes celšana nozarē, ēnu ekonomikas mazināšana, vienotas kvalitātes sistēmas izveide, izglītoti būvspeciālisti un apmācīti darbinieki, kā arī efektīvi būvniecības procesi: mazāka birokrātija, ātrāki termiņi, digitalizēti risinājumi. Visi izvirzītie uzdevumi būvniecības nozares sakārtošanai ir ilgtermiņa un nav īstenojami viena gada laikā. Katru gadu pieteikumus darbam padomē iesniedz vairāk kā 20 biedrības un nodibinājumi, bet neraugoties uz to, vēlēšanu rezultātā Padomes institucionālais sastāvs būtiski nemainās, lielākas izmaiņas ir Padomes locekļu vidū. Līdz ar to uzsāktie procesi uz laiku tiek pirms to pabeigšanas tiek apturēti. Šis jautājums ir aktuāls katru gadu, beidzoties Padomes darbības termiņam. Ņemot vērā minēto, Ministru kabineta 2014. gada 26.augusta noteikumu Nr. 513  “Latvijas Būvniecības padomes izveidošanas un darbības kārtība” 6.punktā tiek izdarīt grozījumi, nosakot, ka Padomes sastāva izmaiņas veic reizi trijos gados,Vienlaikus saistībā ar fizisko personu datu apstrādi, atbilstoši Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK prasībām, tiek samazināts pieteikumā iesniedzamās informācijas daudzums.  |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. Latvijas Būvniecības padome un tajā pārstāvētās organizācijas. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Biedrības un nodibinājumi, kuru darbības mērķis ir saistīts ar būvniecību vai ar būvniecību saistīto profesionālo pakalpojumu attīstību vai labas pārvaldības, patērētāju tiesības un ētikas normu ievērošana, kā arī Vides aizsardzības un reģionālās attīstības ministrija, Satiksmes ministrija, Izglītības un zinātnes ministrija un Latvijas Pašvaldību savienību. |
| 2. | Tiesiskā regulējuma ietekme uz tautsaimniecību un administratīvo slogu | Konkrēts mērķgrupas lielums nav nosakāms, jo netiek atsevišķi izdalīti šāda veida biedrības un nodibinājumi. Administratīvais slogs ievērojami samazinās. |
| 3. | Administratīvo izmaksu monetārs novērtējums | Sabiedrības mērķgrupai un institūcijām projekta tiesiskais regulējums nemaina tiesības un pienākumus, kā arī veicamās darbības, tas tikai pagarina periodu šo darbību veikšanai.Tā kā regulējums saglabā pastāvīgus Padomes locekļus, kā līdz šim, tad Ekonomikas ministrijai, Vides aizsardzības un reģionālās attīstības ministrijai, Satiksmes ministrijai, Izglītības un zinātnes ministrijai un Latvijas Pašvaldību savienībai administratīvais slogs paliek tāds pats kā iepriekš. |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām Ekonomikas ministrija tās tīmekļa vietnē publicē informāciju par noteikumu projektu un par tā virzību. |
| 2. | Sabiedrības līdzdalība projekta izstrādē | Latvijas Būvniecības padome vairākās Padomes sēdēs gan 2017.gadā, gan 2018.gadā ir diskutējusi un izskatījusi priekšlikumus par nepieciešamību veikt grozījumus Grozījumi Ministru kabineta 2014. gada 26.augusta noteikumos Nr. 513 “Latvijas Būvniecības Padomes izveidošanas un darbības kārtība”.  |
| 3. | Sabiedrības līdzdalības rezultāti | Latvijas Būvniecības padome 2018.gada 25.jūlija sēdē (prot.Nr.9, 5§) pieņēma lēmumu atbalstīt priekšlikumu, Latvijas Būvniecības padomes darbības laiku pagarināt uz trijiem gadiem.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|

|  |  |  |
| --- | --- | --- |
| 1. | Projekta izpildē iesaistītās institūcijas | Ekonomikas ministrija, Latvijas Būvniecības padomes sastāvā iekļautās ministrijas, Latvijas pašvaldību savienība, biedrības un nodibinājumi, kuru statūtos noteiktais darbības mērķis ir būvniecības vai ar būvniecību saistīto profesionālo pakalpojumu attīstība vai laba pārvaldība,  patērētāju  tiesības un ētikas normu ievērošana |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas, esošās institūcijas netiks likvidētas vai reorganizētas |
| 3. | Cita informācija | Nav |

 |

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs Ē.Eglītis

Rostoka, 67013276
Inese.Rostoka@em.gov.lv